Kuopion museot

Kurssi: Luontovalokuvaus, aiheena maisema
2023-10-08 10:00 - 15:00 (Europe/Helsinki) | Kuopion kansalaisopisto, Puistokatu 20, Kuopio, 70100, Suomi
Kuopion kansalaisopiston järjestämällä kurssilla tutustutaan luontokuvaan ja maisemaan valokuvauksen osa-alueena. Tällä kurssilla ei keskitytä laitteiden tekniikkaan tai kuvankäsittelyyn vaan pohditaan sommittelua ja käytännön työskentelyä kohteessa. Ota oma kamera tai kamerapuhelin mukaan. Kurssi toteutetaan osittain ulkona ja se sopii kaikille luontokuvauksesta kiinnostuneille.
Kurssi pidetään Kuopion kansalaisopistolla, Puistokatu 20.
Ilmoittautuminen: https://uusi.opistopalvelut.fi/kuopio/fi/ tai Puistokartanon asiakaspiste

Opastus Juho Rissanen – Kuvauksen vilkkaus -näyttelyyn
2023-10-08 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Odotettu Juho Rissanen – Kuvauksen vilkkaus -näyttely tarjoaa uuden näkökulman Rissaseen pureutumalla hänen taiteensa lisäksi hänen elämäänsä ja persoonaansa. Esillä on sekä tuttuja että harvoin esillä olleita teoksia, myös Rissasen kirjeitä ja valokuvia, joiden kautta välittyy hänen valloittava persoonallisuutensa ja suhteensa tukijoihin ja läheisiin ihmisiin.
Näyttelyssä on teoksia koko Rissasen taiteellisen työskentelyn ajalta. Esillä on muun muassa luonnoksia Rissasen lapsuuden traagiseen tapahtumaan liittyvästä isän kuolemasta sekä Pariisin vuoden 1900 maailmannäyttelyn teoksiin tehtyjä luonnoksia. Tunnettu, yksityiskokoelmaan kuuluva maalaus Hauta-Heikin mummo (1897) on yksi näyttelyn merkkiteoksista. Mukana näyttelyssä on myös Juho Rissasen perikunnalta Yhdysvalloista lahjoituksena tänä kesänä saatu maalaus Työstä paluu (1908) sekä yksi Rissasen viimeisimmiksi jääneistä teoksista, Tyttö ja koira (1950), jonka Rissanen maalasi Yhdysvalloissa. Rissaselle läheisten savolaisaiheiden rinnalla nähdään raikkain värein maalattuja kepeitä teoksia, joissa näkyy ranskalaisen taiteen vaikutus. Näyttelyssä pääsee myös kurkistamaan taiteilijan ateljeeseen, kuulemaan ja lukemaan Juho Rissasen kirjeitä ja vierailemaan Miami Beachilla, jonka auringon alla taiteilija vietti viimeiset elinvuotensa.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Taidevartti: Pluriverse
2023-10-11 13:00 - 13:15 | KUMMA, Kauppakatu 35, Kuopio, 70100
Kuopion taidemuseon taidevartilla 11.10. klo 13 paneudutaan Pluriverse -näyttelyyn. Tutustumme taidevartilla kokoelman kerääjään Antti Mykkäseen ja hänen tapaansa kerätä taidetta, sekä pohdiskellaan kuka päättää mikä on hyvää taidetta. Lisäksi ihmettelemme maailman monimuotoisuutta, mutta samalla sitä kuinka samanlaisia me kaikki olemme erilaisuudestamme huolimatta. Värikylpy kuuluu pääsymaksun hintaan.
Syksyn 2023 taidevarteilla keskitytään Juho Rissanen – Kuvauksen vilkkaus, sekä Pluriverse – ulkoeurooppalaista taidetta -näyttelyihin.
Odotettu Juho Rissanen – Kuvauksen vilkkaus -näyttely tarjoaa uuden näkökulman Rissaseen pureutumalla hänen taiteensa lisäksi hänen elämäänsä ja persoonaansa. Esillä on sekä tuttuja että harvoin esillä olleita teoksia, myös Rissasen kirjeitä ja valokuvia, joiden kautta välittyy hänen valloittava persoonallisuutensa ja suhteensa tukijoihin ja läheisiin ihmisiin.
Pluriverse esittelee ulkoeurooppalaista taidetta Antti Mykkäsen kokoelmasta. Kun matka peruuntuu ja mukana on tyhjä matkalaukku, voi syntyä taidekokoelma. Antti Mykkäsen purjehdusmatka vuonna 2015 muuttui samoiluksi Etelä-Amerikan gallerioissa ja taidekaupoissa. Sen jälkeen hän on jatkanut tarkasti suunnittelemaansa taidematkailua yli 150 maahan.
Taidevartille voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Opastus: Wildlife Photographer of the Year
2023-10-11 14:00 - 14:45 | Kuopion museo
Opastetulla kierroksella pääset sukeltamaan oppaan kanssa pintaa syvemmälle. Näyttelyn upeiden valokuvien kautta tutkitaan maapallomme luonnon herkkää tasapainoa ja sen nykytilaa. Kuinka ympärillämme tapahtuvat muutokset vaikuttavat planeettamme ekosysteemeihin?
Opastukselle pääset osallistumaan pääsymaksun hinnalla.
kuva: © Richard Robinson, Wildlife Photographer of the Year

Kantin kestävä keskiviikko: OMPELUSEURAT
2023-10-11 16:30 - 19:00 | Kuopion museo
Kantin kestävä keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT tuovat omalla vuorollaan paikalle ompelukoneet ja vertaisohjaajia, jolloin jokaisella on mahdollisuus tulla korjaamaan omia rikkinäisiä vaatteitaan. Pajaan voi tulla ilman ennakkoilmoittautumista oman aikataulun mukaan korjattavan vaatteen kanssa ja ryhtyä toimeen, kun korjauspajassa on tilaa. Paikan päältä löytyy kangaspaloja ja lankoja paikkaamiseen, mutta tuo myös omia materiaaleja ja vaihtovetoketju tarvittaessa.
Kuopion kaupunginkirjasto koostaat jokaiselle kerralle vinkkilistan, jonka avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
SYYSKAUDEN 2023 OHJELMA
2.8. klo 16.30-18 Tekstiilikonservaattori Anu Reijonen: Hää- ja juhla-asujen sekä kansallispukujen säilytys.
9.8. klo 16.30-19 OMPELUSEURAT: Verkkaripaja.
6.9. klo 16.30-19 OMPELUSEURAT: Vetoketjun vaihtotalkoot.
4.10. klo 16.30-18 Intendentti Pekka Kankkunen: Kuinka säilytät valokuvasi jälkipolville.
11.10. klo 16.30-19 OMPELUSEURAT: Parsintapaja, eli korjaamme käsin parsien sukat, neuleet, lapaset, sormikkaat, villahousut, villapaidat – kaikilla tyylilajeilla! Parsinnan lomassa Urakkanuppi, eli esitystaiteilija Lasse Forsgren (liike-ääni-improvisaatio) ja kitarataiteilija Mikko Siirola (musiikki) tekevät tutkimusmatkan kohti ennenkuulumatonta musiikkia ja ennennäkemätöntä liikettä.
1.11. klo 16.30-19 OMPELUSEURAT: Farkunpaikkaus.
13.12. klo 16.30-18 Ilmastokeskustelu.
(Ohjelmamuutokset ja täydennykset mahdollisia!)
Tapahtumiin on vapaa pääsy. Luentosisällöt striimataan Kuopion museon Youtube-kanavalle.
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon. Kantti-yhteistyönä toteutetaan Kantin kestävä keskiviikko -tapahtumasarjaa, jossa vuorottelevat OMPELUSEURAT omilla korjausompelupajoillaan sekä museon ja kirjaston tuottamat, kestävään kehitykseen liittyvät teemaillat.

Aistien jäljet
2023-10-12 13:00
Tervetuloa herättelemään aisteja ja muistoja taiteen keinoin. Luvassa yhteisöllinen, toiminnallinen ja
kokemuksellinen tuokio kuvien, sanojen ja luontoaistimusten maailmassa musiikin
siivittämänä.
Yhteisötaitelijat: Milla Bouquerel, Mari Halonen, Antti Raekallio ja Leena Raveikko
Vapaa pääsy!
Tapahtuma on osa Armas-festivaalia ja Vanhusten viikkoa.
Esityksen muut ajankohdat ja paikat:
9.10. klo 14 Mäntylän palvelutalo, Untamonkatu 5
13.10. klo 13 Alava-talo, sali, Siikaniemenkatu 4

Museovartti: Tulen ja jään liitto
2023-10-12 15:00 - 15:30 | Kuopion museo
Museovartin aikana tutustutaan yhteen valokuvaan ja sen teemaan Wildlife Photographer of the Year. Vartille pääset osallistumaan pääsymaksun hinnalla, ja opastus kestää 15–30 minuuttia.
Tulen ja jään liitto
Bolivian ja Chilen rajalla sijaitsevan Parinacota-tulivuoren romahtaminen tuhansia vuosia sitten patosi järven, jonka soiset kosteikot saavat vetensä sulavista vuoristojäätiköistä.
© Alessandro Gruzza, Wildlife Photographer of the Year

Satutuokio Pluriverse-näyttelyssä
2023-10-14 10:30 - 11:00, 2023-10-15 10:30 - 11:00 | KUMMA, Kauppakatu 35, Kuopio, 70100
Syysloman aikana Kuopion taidemuseossa luetaan satuja! Puolituntiset satutuokiot järjestetään lauantaina 14.10. klo 10.30 ja sunnuntaina 15.10. klo 10.30 Pluriverse -näyttelyssä.

Satutuokioon osallistuminen sisältyy taidemuseon pääsymaksuun 10/5 €, maksutapana käy myös Museokortti. Ja kuten aina, kaikille alle 18-vuotiaille on Kuopion taidemuseoon vapaa pääsy. Ennakkoilmoittautumista ei tarvita. Lämpimästi tervetuloa!

Opastus: Juho Rissanen meillä ja maailmalla
2023-10-14 13:00 - 13:45, 2023-10-19 13:00 - 13:45, 2023-10-21 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Opastus Pluriverse-näyttelyyn
2023-10-15 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin Pluriverseen ja Juho Rissanen – Kuvauksen vilkkaus näyttelyyn.
Pluriverse esittelee ulkoeurooppalaista taidetta Antti Mykkäsen kokoelmasta. Kun matka peruuntuu ja mukana on tyhjä matkalaukku, voi syntyä taidekokoelma. Antti Mykkäsen purjehdusmatka vuonna 2015 muuttui samoiluksi Etelä-Amerikan gallerioissa ja taidekaupoissa. Sen jälkeen hän on jatkanut tarkasti suunnittelemaansa taidematkailua yli 150 maahan. Matkalaukku on määrittänyt taidekeräilijä Antti Mykkäsen teoshankintoja, sillä maalaukset on täytynyt saada kuljetettua matkoilta itse kotiin.
Taide on vetänyt Pielavedeltä lähtöisin olevaa Mykkästä puoleensa alitajuisesti. Hän kertoo pysähtyneensä kaduilla gallerioiden ja värikkäiden maalausten kohdalle. Pysähdykset johtivat taidekauppoihin ja pian taideharrastukseen yhdistyi matkailu. Mykkänen on keskittynyt keräämään ei-Eurooppalaista kuvataidetta.
Näyttelyssä on teoksia yli 80 maasta ja mukana on runsas 120 taiteilijaa. Pluriverse kysyy kuka määrittää taiteen, hyvän taiteen? Eurooppalainen kulttuuri on kautta historian pyrkinyt vaikuttamaan muun maailman kulttuuriin. Länsimaista taidetta ja taidemuseoita pidetään hyvän taiteen linnakkeena. Pluriversen taiteilijat asuvat ympäri maailmaa, hyvin erilaisissa olosuhteissa. Teokset ovat kuitenkin käyneet läpi monta valikointia: taiteilijan, keräilijän ja lopulta taidemuseon. Jonkun katse valitsee aina, mistä pitää.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Kuopion museon puuhapajat syyslomaviikolla
2023-10-17 10:00 - 16:00, 2023-10-21 10:00 - 14:00 | Kuopion museo
Kuopion museon suuren suosion saavuttaneet non-stop -puuhapajat tekevät paluun ohjelmistoon supersyysloman kunniaksi. Puuhapajassa askarrellaan syyslomaviikolla heijastavia maskotteja, koska pimeät illat ovat taas täällä. Työpaja sopii kaikenikäisille, mutta pienimmät puuhastelijat tarvitsevat aikuisen seurakseen.
Työpajamaksu 3 € / maskotti. Puuhapajat toimivat non-stop -periaatteella, eivätkä vaadi ennakkoilmoittautumista.
Puuhapajailun yhteydessä voi käydä tutustumassa Kuopion museon näyttelyihin (liput 13 / 7 €, alle 18-v maksuton, Museokortti käy).

Opastus: 2148
2023-10-17 15:00 - 16:00, 2023-10-19 15:00 - 16:00, 2023-10-21 15:00 - 16:00 | Kuopion museo
Miltä maailma näyttää vuonna 2148? Vastauksia voi etsiä Kuopion museon teemaopastukselta, jolla vieraillaan sekä ilmastonmuutoksen runtelemassa 2140-luvun Suomessa että tulevaisuudessa, jossa ihmiset ovat onnistuneet pelastamaan sekä villin luonnon että itsensä.
Opastus on kestoltaan noin tunnin mittainen ja sisältyy museon pääsymaksuun.
Opastusajat:

Ti 17.10. klo 15
To 19.10. klo 15
La 21.10. klo 15
To 28.12. klo 15
To 4.1. klo 15
To 1.2. klo 15
La 3.2. klo 15.30

Aiheesta innostuneet voivat tutustua myös Kuopion pääkirjaston koostamiin vinkkilistoihin. Kirjoja, elokuvia ja pelejä dystopioista löytyy täältä https://kuopio.finna.fi/List/1427454 ja utopioista puolestaan täältä https://kuopio.finna.fi/List/1427436
Kuvassa pohjana Antti Karppisen Kuopion museolle luomat Walk in the Park ja Walk in the Parch -teokset.

Ohjattu pelituokio: Juho Rissanen meillä ja maailmalla
2023-10-18 10:00 - 11:00, 2023-10-19 10:00 - 11:00, 2023-10-20 10:00 - 11:00, 2023-10-21 10:00 - 11:00 | Korttelimuseo, Kirkkokatu 22, Kuopio, 70100
Tule tutustumaan Juho Rissasen lapsuuden moniin ammatteihin näyttelytilassa olevan pelin parissa. Syyslomalla 18.–20.10. klo 10 järjestetään ohjattuja pelituokioita, joissa opas on paikalla esittelemässä peliä ja näyttelyä. Peli sopii kaikenikäisille.

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Toimintatuokio
2023-10-18 13:00 - 13:20 | KUMMA, Kauppakatu 35, Kuopio, 70100
Keskiviikkona 18.10. klo 13 taidekasvattaja Katri Ratilainen ohjaa Pluriverse -näyttelyn tunnelmaan toiminnallisin keinoin. Kokoonnumme ihmettelemään ulkoeurooppalaisia soittimia ja kokeilemaan niitä yhdessä. Toiminta ei vaadi aikaisempaa kokemusta musiikin tekemisestä. Sopii kaiken ikäisille. Toiminta kestää noin 15–20 min.
Toimintatuokioon osallistuminen sisältyy taidemuseon pääsymaksuun 10/5 €, maksutapana käy myös Museokortti. Ja kuten aina, kaikille alle 18-vuotiaille on Kuopion taidemuseoon vapaa pääsy. Ennakkoilmoittautumista ei tarvita. Lämpimästi tervetuloa!

Tutkijan testamentti -pakopeli
2023-10-18 13:00 - 15:00, 2023-10-19 13:00 - 15:00 | Kuopion museo
Tutkijan testamentti –pakopeli Kuopion museon pedatilassa
”Lauantaiaamu 30.11.2035. Näette, kun ambulanssi kaartaa naapurinne pihaan. Naapuri oli aina ollut hiljainen ja jollakin oudolla tavalla mystinen. Ette tienneet hänestä juuri mitään. Nyt on enää myöhäistä kysyä. Naapurinne ei ole tulossa enää takaisin kotiin. Mieleenne tulee ajatus: nyt meillä olisi tilaisuus selvittää hänen tarinansa.”
Ilmastoaiheinen pakopeli on Iisalmen Nuorisopalveluiden kehittämä. Se on suunniteltu yläkouluikäisille, mutta haastetta riittää hyvin myös vanhemmille pelaajille.
Pelin voi aloittaa ke 18.10. tai to 19.10. non-stoppina itselle sopivana aikana klo 13-15 välillä. Peliaikaa on 60 min. Pelaaminen on maksutonta, eikä vaadi ennakkoilmoittautumista.
Peli on osa Kuopion kaupungin museoiden Supersyysloma-tarjontaa.

Opastus: Ihmisen aika
2023-10-18 14:00 - 14:45 | Kuopion museo
Ihmisen aika -näyttely kertoo Pohjois-Savon esihistoriasta ja historiasta alkaen kivikauden ihmisen saapumisesta alueelle ja päättyen lopulta kulttuurin uusimpiin virtauksiin. Näyttely tutustuttaa kävijän Pohjois-Savon asukkaiden arkeen ja juhlaan, sekä mielenkiintoisiin esineisiin ja asioihin.
Opastuksella sukelletaan Savon menneisyyden merkittävimpiin vaiheisiin ja hämmästyttäviin yksityiskohtiin!
Opastus sisältyy pääsylipun hintaan 7 € / 13 €, alle 18-vuotiaat ilmaiseksi.

Hennamaalaustyöpaja
2023-10-18 16:30 - 18:30 | KUMMA, Kauppakatu 35, Kuopio, 70100
Tule taidemuseolle perehtymään hennamaalauksen saloihin ja tekemään itse oman hennamaalauksen Pracheta Den ja Naseeha Jalalin osaavassa ohjauksessa!
Henna on kasvipohjainen väriaine hennapensaan (lawsonia inermis) lehdistä. Luonnollinen henna tuottaa punertavan oranssin väriaineen, joka värjää ihoa turvallisesti. Mehndi on ihon väliaikainen koristelu hennatahnalla ja on suosittu Etelä-Aasiassa, Afrikassa ja Lähi-idässä. Perinteisesti hennamaalauksia on toteutettu kämmenille häihin, vauvakutsuihin ja muihin juhliin. Tervetuloa tutustumaan hennaan ja mehndiin työpajassa!
Pracheta De on tohtoritutkija Bengalurusta Intiasta. Hän on oppinut äidiltään mehndi-kuvioinnin, ja on suunnitellut niitä perheelleen, ystävilleen ja kollegoilleen. Pracheta kertoo nauttivansa intialaisten paisley- ja mandalapohjaisten kuvioiden piirtämisestä.
Intiasta kotoisin oleva Naseeha Abdul Jalal on maisteriopiskelija Itäsuomen yliopistossa. Hän on itseoppinut hennataiteilija, joka on tehnyt hennaa juhlissa ja erityisissä tilaisuuksissa perheelleen, ystävilleen ja naapureilleen. Naseeha pitää erityisesti arabialaista ja intialaista kuvioista, joissa on kukkainen kosketus.
Englanninkielinen ohjaus. Työpaja maksaa 20 € sisältäen materiaalit, ohjauksen ja pääsyn näyttelyihin. Ilmoittadu työpajaan ennakkoon: taidemuseo@kuopio.fi.

Café Smart -tiedekahvila: Kulttuuri hyvinvoinnin lähteenä
2023-10-19 14:00 - 15:00 | KUMMA, Kauppakatu 35, Kuopio, 70100
Itä-Suomen yliopiston tiedekahvilassa keskustellaan siitä, miten kulttuuri luo, edistää ja ylläpitää hyvinvointia ja terveyttä. Millainen on taiteilijoiden suhde terveyteen ja hyvinvointiin, ja näkyykö se taideteoksissa? Miten taideteokset ja kulttuurin harrastaminen vaikuttavat hyvinvointiin? Mikä on taiteen rooli julkisissa tiloissa kuten sairaalaympäristöissä, ja voiko kulttuuri jopa parantaa?
Kulttuurista ja taiteesta hyvinvoinnin lähteenä ovat keskustelemassa Kuopion taidemuseon intendentti Marja Louni, Pohjois-Savon hyvinvointialueen taideasiantuntija Henna Hietainen ja kansanterveystieteen professori Jussi Kauhanen Itä-Suomen yliopistolta.
Tiedekahvila järjestetään yhteistyössä Kuopion taidemuseon kanssa, ja tilaisuus liittyy kuopiolaissyntyisen mestarimaalarin Juho Rissasen syntymän 150-vuotisjuhlavuoden tapahtumiin. Rissanen oli hyvin kiinnostunut omasta terveydestään ja sen vaalimisesta. Taidemuseossa on esillä Juho Rissanen – Kuvauksen vilkkaus -näyttely, joka tarjoaa uuden näkökulman Rissaseen ja esittelee taiteen lisäksi hänen elämäänsä ja persoonaansa.
Taidemuseoon on vapaa pääsy koko päivän ajan. Kahvitarjoilu järjestetään 50 ensimmäiselle tiedekahvilaan osallistujalle.
Tervetuloa!

Opastus: 2148
2023-10-19 15:00 - 16:00 | Kuopion museo
Miltä maailma näyttää vuonna 2148? Vastauksia voi etsiä Kuopion museon syysloman teemaopastukselta, jolla vieraillaan sekä ilmastonmuutoksen runtelemassa 2140-luvun Suomessa että tulevaisuudessa, jossa ihmiset ovat onnistuneet pelastamaan sekä villin luonnon että itsensä.
Opastus on kestoltaan noin tunnin mittainen ja sisältyy museon pääsymaksuun.
Opastusajat

Ti 17.10. klo 15
To 19.10. klo 15
La 21.10. klo 15

Kuvassa pohjana Antti Karppisen Kuopion museolle luomat Walk in the Park ja Walk in the Parch -teokset.

Matti Karppanen 150 vuotta
2023-10-19 17:00 - 18:30 | Kuopion museo
Kuopiolaisen kuvataiteilija ja lintujen täyttäjä Matti Karppasen syntymästä tulee 150 vuotta 19.10.2023. Juhlapäivän kunniaksi Kuopion museon monitoimitilaan kootaan Karppaseen liittyvää aineistoa sekä kuullaan hänen elämästään ja taiteestaan.
Illan alustukset:
Marianna Falkenberg: Matti Karppanen haminalahtelaisena
Marja Louni, Kuopion taidemuseo: Matti Karppanen ja Kuopion museo
Paikkana Kuopion museon monitoimitila.
Vapaa pääsy.
